电感元件

电感器（inductor）是一种电路元件，会因为通过个电流个改变而产生电动势，从而抵抗电流个改变。箇属性称为电感。

电感元件有交关多种形式，依据外观搭功用个不同，而会有弗同个称呼。以漆包线绕制多圈状，常作为电磁铁使用搭勒变压器等中使用个电感也依外观称为线圈（coil）。用以对高频提供较大电阻，通过直流或低频个，依功用常叫作扼流圈（choke），又叫抗流圈。常配合铁磁性材料，安装拉变压器、电动机搭发电机中使用个较大电感，也称绕组（Winding）。导线穿越磁性物质，而无线圈状，常充当高频滤波作用个小电感，依外观常叫作磁珠（Bead）。

通俗个讲，穿过一个闭合导体回路个磁感线条数叫作磁通量。由于穿过闭合载流导体（交关多情况是线圈）个磁场拉渠内部形成个磁通量变化，根据法拉第电磁感应定律，闭合导体将产生一个电动势以“反抗”箇种变化，即电磁感应现象。电感元件个电磁感应分为自感应搭互感应，自身磁场拉线圈内产生磁通量变化导致个电磁感应现象，叫作“自感应”现象；外部磁场拉线圈里磁通量变化产生个电磁感应现象，叫作“互感应”现象。